Merkezê Çapemenî û Îrtîbatî yê HPG’yî bi eşkerayîyêka nuştekîye derheqê çalakîyanê gerîlayan de zanayîş da.
Eşkerayîye de ca dîya nînan:
‘’Çarçeweya Hemleya Şorişgêre ya Şehîd Bager û Şehîde Ronya de hêzanê ma 5’ê Temmuze de çalakîyê bi tesîr viraştî. Çalakîyê ke xeylî leşkerî ameyî kiştene detayê înan wina yê:
‘’Qezaya Çelê ya Colemêrgî de vera konvoyêkê eskerî çalakîyêk ameye viraştene. Çalakîye de wesayîtêk ame îmhakerdene yewê zî ame derbkerdene. Na  çalakîye de tesbîtkerde  9 leşkerî ameyî kiştene 3 zî birîndar bîyî. Dimayê çalakîye operasyonêk ame destpêkerdene. Hêzanê ma yê ke çalakîye viraşte weşûwar resayî cayê xo.
Hêzanê ma yê YJA Starî Qilê Şehîd Sarya yê Xakurkê yê Wareyê Pawitişî yê Medya de çalakîya sûîqastî viraşte. Netîceya çalakîye de fermandarê yewîye yo ke ame hedefkerdene ame kiştene. Îşxalkaran dimayê çalakîye derûdorê xo bombardûman kerd.
Hêzanê ma qezaya Geverî yê Colemêrgî de çalakîyêk viraşte. Çalakîya ke Qilê Bayê Girê de ameye viraştene de leşkerêk ame kiştene 3 leşkerî zî birîndar bîyî.
Qilabanê Şirnêxî de îşxalkarê ke Qilê Radarî de ameyî bicakerdene hetê hêzanê  m ara ameyî pirodayene. Çalakîye de merkezê radarî ame îmhakerdene
Çarçeweya Hemleya Qesasî ya Şehîde Medya Mawa û Şehdî Rizgar Geverî ya ke Botan de yena domanyene de qezaya Perwarî ya Sêrtî de gerîlayan çalakîyêk viraşte. Çalakîya sabotajî ya ke mabênê dewanê Osya û Akîrî de vera wesayîtêkê tîpê amarogî ameye viraştene de  3 leşkerî ameyî kiştene û 2 zî birîndar bîyî.
Artêşa Tirkî ya îşxalkare 4’ê Temmuze de herêma Besta ya Şirnêxî de dest bi operasyonêk kerd. Operasyono ke herêmanê Gundikê Melê û Çîyayê Fîla de ame destpêkerdene de rayberîya kontrayan de yewîyê nimiteyî erazî de daman nanê ro.  Operasyon saetanê şanî de peyser ancîya la yewîyê nimiteyî mendî.
5’ê Temmuze de teyareyanê şerî yê artêşa Tirkî Çemê Lolanî yê Xakurkê, Kalatûka û Qilê Şehîd Nûda yê Qendîlî û Kûrojahro yê Zapî  bombardûman kerdî. Hêrişan de vînîbîyayeyê ma çîn ê.’’
